चुनावों के कारण आईपीएल के कार्यक्रम में तब्दीली  
आगामी चुनावों के मद्देनजर बीसीसीआई ने इंडियन प्रीमियर लीग-4 के कार्यक्रम में तब्दीली की है। आईपीएल-4 की शुरुआत 8 अप्रैल को होनी है।
आगामी विधानसभा चुनावों के मद्देनजर बीसीसीआई ने इंडियन प्रीमियर लीग-4 के कार्यक्रम में तब्दीली की है। आईपीएल-4 की शुरुआत आठ अप्रैल को होनी है।  आईपीएल के चेअरमैन चिरायु अमीन ने गुरुवार को एक बयान जारी करते हुए कहा कि विधानसभा चुनावों के कारण आईपीएल के कार्यक्रम में कुछ बदलाव किया गया है।  अमीन ने कहा, "मीडिया को नए सिरे से तैयार मीडिया एक्रीडेशन फार्म फिर से भेजा जाएगा। मीडिया के जो लोग बदलाव से पहले एक्रीडेशन के लिए आवेदन कर चुके हैं, उनसे एक्रीडेशन टीम व्यक्तिगत तौर पर सम्पर्क करेगी।" पहले मीडिया एक्रीडेशन फार्म भरने की अंतिम तारीख 23 मार्च थी लेकिन अब उसे 25 मार्च शाम छह बजे तक बढ़ा दिया गया है।